କଟକ(ଓଡ଼ିଶା ରିପୋର୍ଟର): କରୋନା ଟିକା ନନେଲେ ବନ୍ଦ ହେବ ଦରମା। ଏବେ ଏହି ନିଷ୍ପତ୍ତି ବଦଳାଇଛନ୍ତି କଟକ ଜିଲ୍ଲାପାଳ। କରୋନା ଟିକା ନନେଲେ ଦରମା ବନ୍ଦ କରାଯିବା ଚେତାବନୀ ପ୍ରସଙ୍ଗରେ ଜିଲ୍ଲାପାଳ ଭବାନୀ ଶଙ୍କର ଚୟନୀ କହିଛନ୍ତି, ସେଭଳି କୌଣସି ପଦକ୍ଷେପ ନେବାର ଅଭିପ୍ରାୟ ନାହିଁ। ଲୋକେ ଟିକାକରଣ ପାଇଁ ଆଜି କାଲି କହି ସମୟ ଗଡ଼ାଉଥିବାରୁ ଭ୍ୟାକ୍ସିନ ନଷ୍ଟ ହେବାର ଆଶଙ୍କା ରହୁଛି। ଗୋଟିଏ ଗୋଟିଏ ଭାଏଲର ଲାଇଫ୍ ସ୍ପାନ ୪ ଘଣ୍ଟା। ଏହା ମଧ୍ୟରେ ୧୦ ଜଣ ଟିକା ନେବା ଆବଶ୍ୟକ। ଲୋକମାନେ ଇଚ୍ଛାକୃତ ଭାବେ ଠିକ ସମୟରେ ଟିକା ନେଲେ, ଏହା ନଷ୍ଟ ହେବାରୁ ଓ ଅର୍ଥହାନୀରୁ ବର୍ତ୍ତିହେବ ବୋଲି ସେ କହିଛନ୍ତି।
ଟିକା ନନେଲେ ଦରମା ବନ୍ଦ କରାଯିବ ବୋଲି ଚେତାବନୀ ଦେଇଛନ୍ତି ଜିଲ୍ଲାପାଳ ଭବାନୀ ଶଙ୍କର ଚଇନୀ। ରେଜିଷ୍ଟ୍ରେସନ କରି ଅଧିକାଂଶ ସ୍ୱାସ୍ଥ୍ୟକର୍ମୀ, ଅଙ୍ଗନବାଡ଼ି କର୍ମୀ ଟିକା ନେଉନଥିବାରୁ ଜିଲ୍ଲାପାଳ ଏପରି ଚେତାବନୀ ଦେଇଥିଲେ। ୧୦ ତାରିଖ ସୁଦ୍ଧା ଟିକା ନନେଲେ ଦରମା ଉଠାଇ ପାରିବେନି। ଏନେଇ ସିଏମ୍ସି କମିଶନର, SCB ଅଧୀକ୍ଷକ ଓ CDMO ପ୍ରମୁଖଙ୍କୁ ଚିଠି ମଧ୍ୟ କରିଥିଲେ ଜିଲ୍ଲାପାଳ।
